סרגיי ברין

סרגיי מיכאילוביץ' ברין (ברוסית: Сергей Михайлович Брин, באנגלית: Sergey Brin; נולד ב־21 באוגוסט 1973) הוא איש מחשבים ויזם יהודי-אמריקאי, יליד ברית המועצות. ברין ייסד יחד עם לארי פייג' את חברת גוגל, ושימש כנשיא אלפאבית עד 3 בדצמבר 2019. שווי ההון של סרגיי ברין הוערך ביולי 2024 בכ-144 מיליארד דולר. ברין היגר עם הוריו לארצות הברית בגיל שש. את תוארו הראשון השלים באוניברסיטת מרילנד. כמו גם אביו וסבו, בחר ברין ללמוד את תוארו הראשון במתמטיקה. ברין השלים תואר שני במדעי המחשב. אחרי קבלת התואר, עבר ברין לאוניברסיטת סטנפורד לצורך לימודי תואר שלישי במדעי המחשב. שם פגש בלארי פייג', מי שהפך מהר מאוד להיות בן שיחו לשיחות נפש אינטלקטואליות וחברו הקרוב. הם מילאו את חדרם במעונות במחשבים זולים ויישמו בעזרתם את תוכנית כריית המידע של ברין ליצירת מנוע חיפוש עליון. התוכנה נהייתה פופולרית בסטנפורד והצמד השהה את לימודי הדוקטורט, לטובת הקמת "גוגל" במוסך שכור. ברין נולד במוסקבה שברוסיה הסובייטית, למיכאיל וליבגניה. בשנת 1979 בגיל שש עבר עם משפחתו לארצות הברית. בארצות הברית החל אביו לעבוד כפרופסור למתמטיקה באוניברסיטת מרילנד, שם הוא מלמד עד היום. אמו עובדת כיום בתור אנליסטית בנאס"א. ברין נחשף למחשבים ולעולם מדעי המחשב עוד בגיל צעיר. בעת שניסו לצאת מברית המועצות החל אביו ללמוד תכנות, ובעת ילדותו של ברין החלה תעשיית המעבדים והמחשבים אישיים לצמוח. הוא קיבל את מחשבו הראשון, קומודור 64, כמתנה מאביו לרגל יום-הולדתו התשיעי. הכישורים הטבעיים של ברין למתמטיקה ומחשוב ניכרו עוד בשנותיו הראשונות בבית הספר[דרוש מקור]. עם סיום לימודיו בתיכון נרשם ברין לאוניברסיטת מרילנד, שם למד וקיבל תואר ראשון במדעי המחשב ומתמטיקה. הישגיו הקנו לו מלגה מטעם הקרן הלאומית למדע האמריקאית ללימודי מוסמך באוניברסיטת סטנפורד, אותם סיים ב-1995. על אף ההתקדמות ברין לא סיים את לימודי הדוקטורט שלו. במהלך שנים אלו התלמד ברין כמתמחה בחברת המחקר של סטיבן וולפרם. קיבל תואר שני לאות כבוד במנהל עסקים מבית ספר בינלאומי לעסקים במדריד בשם "Instituto de Empresa". ברין פגש בשותפו לעתיד להקמת גוגל לארי פייג' בשנתו הראשונה בסטנפורד. ברין התמקד באותה העת במערכות כריית מידע בעוד שפייג' עסק בפיתוח העיקרון לפיו ניתן למדוד חשיבותו של נייר מחקר על פי ציטוטו במחקרים אחרים. השניים שילבו את ידיעותיהם לידי מסקנות בדבר מבנה החיפוש באינטרנט. מאמרם "האנטומיה של מנוע חיפוש קישורי ברשת" ("The Anatomy of a Large-Scale Hypertextual Web Search Engine") היווה הבסיס לעבודתם בהמשך. השניים פיתחו את מנוע החיפוש שלהם והשתמשו בתשתית המחשבים של האוניברסיטה כדי לבחון אותו. עד מהרה הגיעו למסקנה כי בידיהם מנוע חיפוש בעל יכולות טובות יותר מהקיים באותה העת. השניים החליטו לזנוח את לימודי הדוקטורט שלהם לטובת המשך פיתוח המנוע החדש, אשר לימים יהפוך לגוגל. השניים החלו לגייס הון עבור הפרויקט ופתחו את חברתם המפורסמת ב-1998. עם הצלחת מנוע החיפוש החברה המשיכה להתפתח והחלה לספק שירותים נוספים לבד מחיפוש באינטרנט והייתה לאחת מחברות הענק של האינטרנט. ברין משמש כיום כמנהל הטכנולוגי של גוגל. ב-2007 נישא לאנליסטית הביוטכנולוגיה האמריקאית-יהודייה, אן ווצ'יצקי (אנ') (אחותה של מנכ"לית יוטיוב, סוזן ווצ'יצקי). ב-2008 נולד להם בן, ובת ב-2011. באוגוסט 2013 התפרסם שברין ואשתו נפרדו, לאחר שניהל רומן עם מנהלת שיווק של גוגל גלאס, אמנדה רוזנברג. ביוני 2015 הוא ואשתו ווצ'יצקי התגרשו. מאז 2018 הוא נשוי ליזמית טכנולוגיית המשפט, ניקול שנהאן, ולהם בת שנולדה בשלהי 2018. בתחילת 2022 הגיש בקשה לגירושין משנהאן. ברין וגרושתו ווצ'יצקי, עדיין מנהלים ביחד את "קרן ברין ווצ'יצקי". הם תרמו רבות ל"קרן של מייקל ג'יי פוקס" לחקר מחלת פרקינסון, וב-2009 העניקו מיליון דולר לארגון האמריקאי-יהודי, "היאס", לסיוע לפליטים ומהגרים. איילת כרמל, תיק אישי: 40 טייקונים בינלאומיים, ידיעות אחרונות - ספרי חמד - גלובס, 2006. עמודים 69–72. מדיה וקבצים בנושא סרגיי ברין בוויקישיתוף סרגיי ברין, באתר אנציקלופדיה בריטניקה (באנגלית) הבלוג של סרגיי ברין (אנגלית) גיא רולניק, "יש תנאים טובים מאוד לרכישות של גוגל בישראל", באתר הארץ, 18 במאי 2008 ריאיון עם ברין מ-6 באוקטובר 2000 הראיון מתחיל בדקה 18 ו-15 שניות (באנגלית) "Linux Journal" (הקישור אינו פעיל)‏, 31 באוגוסט 2000 (באנגלית) momentmeg, הסיפור של סרגיי ברין (באנגלית) למה גוגל גלאס? מתוך ועידת TED בנימין טוביאס ושגיא כהן, העתיד על פי Google, באתר "ידיעות אחרונות", 29 באוגוסט 2018 נמרוד הלפרן, חוזר מפרישה: סרגיי ברין מתגייס לעזור לגוגל עם פרויקט ה-AI הסודי, באתר TheMarker‏, 21 ביולי 2023 "Sergey Brin". Forbes. נבדק ב-9 בנובמבר 2016. {{cite web}}: (עזרה) קן אולטה, גוגל - סוף העולם שהכרנו. עמוד 50. תל אביב: ספרי עליית גג-ידיעות אחרונות סרגיי ברין באתר Google‏ נבו טרבלסי, ‏דיווח: אילון מאסק ניהל רומן עם אשתו של המייסד-שותף של גוגל, באתר גלובס, 24 ביולי 2022 מאסק מכחיש: לא ניהלתי רומן עם אשתו של סרגיי ברין, באתר TheMarker‏, 25 ביולי 2022